“ঙপপঁঢ়ু ডধষষ ঝঃৎববঃ” আন্দোলন : দিনে দিনে পুঁজিবাদের লোভ-লালসা, ধনী-দরিদ্রের বৈষম্য ও সরকারের ব্যয় সঙ্কোচননীতি, মাত্রাতিরিক্ত বেরকরত্ব, সরকারি কর্মকর্তাদের অর্থলিপ্সা ও দুর্নীতির প্রতিবাদে বিক্ষোভ শুরু হয়েছে দেশে দেশে। যুক্তরাষ্ট্রের “ওয়াল স্ট্রিট দখল করো” ও স্পেনের “ক্ষুব্ধ জনতা”র আন্দোলনের উত্তাপ ছড়িয়ে পড়েছে আমেরিকা-ইউরোপ হয়ে আফ্রিকা, এশিয়া ও অস্ট্রেলিয়া পর্যন্ত। ইউরোপ, উত্তর আমেরিকা ও ল্যাটিন আমেরিকা, এশিয়া ও আফ্রিকার ৮২টি দেশের ৯৫১টি শহরে এ বিক্ষোভ শুরু হয়েছে। বিক্ষোভ ছড়িয়ে দিতে বিক্ষোভকারীরা ব্যাপকভাবে ব্যবহার করছে সামাজিক যোগাযোগের ওয়েবসাইট ‘ফেসবুক’ ও মাইক্রো ব্লগিং ওয়েবসাইট ‘টুইটার’। এ আন্দোলনের নেপথ্যে নেই কোনো রাজনৈতিক দল, নেই কোনো নেতা-নেত্রীর নির্দেশনাও।